Irish Guards

Irish Guards er et regiment i British Army, og er ved siden av Royal Irish Regiment et av to irske regimenter. Det ble dannet 1. april 1900 ved kongelig resolusjon av dronning Victoria for å hedre irene som kjempet for Det britiske imperiet i den andre boerkrigen.

Regimentet tilhører gardedivisjonen i infanteriet og rekrutterer fra Nord-Irland og irske nabolag i britiske byer. Selv om republikken Irlands lovgivning gjør det ulovlig å fremkalle verving til andre lands forsvar, forekommer det at personer fra republikken verver seg til regimentet.

Irish Guards i seremoniell uniform bærer en blå pompong på høyre side av sine bjørneskinnsluer og jakkeknappene er i grupper på fire.

Irish Guards består av én bataljon med fem kompanier: tre geværkompanier (kp. 1, 2 og 4), et støttekompani (kp. 3) og et stabskompani.

 Stabskompaniet består av bataljonsstaben, sambandspersonell, mekanisert transport, stridstren, feltkjøkken, våpenteknisk tropp, intendantur, sanitet, regimentsadministrasjon, rekrutteringsteam, militærpoliti og velferdskontor.
 Kp. 1 består av kompanistab og tropp 1, 2 og 3
 Kp. 2 består av kompanistab og tropp 4, 5 og 6
 Kp. 3 (støtte) består av kompanistab, bombekastertropp, oppklaringstropp, panserverntropp og skarpskyttertropp
 Kp. 4 består av kompanistab, signaltrommetropp, sekkepipetropp og tropp 10

Referanser

Eksterne lenker
 

Regimenter i British Army
Nord-Irland
Gardister
Etableringer i 1900